জাতিসংঘ শিক্ষা, বিজ্ঞান ও সংস্কৃতি সংস্থা
জাতিসংঘ শিক্ষা, বিজ্ঞান ও সংস্কৃতি সংস্থা (United Nations Educational, Scientific, and Cultural Organization) বা ইউনেস্কো (UNESCO) জাতিসংঘের একটি বিশেষ সংস্থা। বিশ্বে শিক্ষা, বিজ্ঞান ও সংস্কৃতির প্রসার এবং উন্নয়নের মাধ্যমে মানুষের জীবন মানের উন্নয়ন ঘটানো এই সংস্থার কার্যক্রম। ১৯৪৫ সালের নভেম্বরে লন্ডন সম্মেলনে ইউনেস্কো প্রতিষ্ঠার সিদ্ধান্ত হয়। ১৯৪৬ সালে এই সংস্থা জাতিসংঘের সহায়ক সংস্থা হিসাবে স্বীকৃতি লাভ করে। প্যারিসে এর সদর দপ্তর অবস্থিত।
পাকিস্তানের বিশ্ব ঐতিহ্যবাহী স্থানসমূহের তালিকা
ইউনেস্কো বিশ্ব ঐতিহ্যবাহী স্থান হল মানবসভ্যতার অভিন্ন এক ঐতিহ্য যা হতে পারে সাংস্কৃতিক বা প্রাকৃতিক কোন স্থান। এ প্রোগ্রামটি ১৯৭২ সালে ১৬ ডিসেম্বর প্যারিসে অনুষ্ঠিত ইউনেস্কোর সাধারণ অধিবেশনে গৃহীত হয়েছিল। পাকিস্তান ১৯৭৬ সালের ২৩ জুলাই এই চুক্তিতে স্বাক্ষর করে। তখন থেকে এ পর্যন্ত পাকিস্তানের ৬টি স্থানকে বিশ্ব এতিহ্যবাহী স্থানের তালিকাভুক্ত করা হয়েছে এবং ১৮টি স্থান পরীক্ষা-নিরীক্ষার পর্যায়ে রয়েছে।